Diari Oficial de la Generalitat Valenciana


Sumari del DOGV 4272, del 17-06-2002 (2002/6320)

Informació pública de l'alçament d'actes de pagament i ocupació de les finques afectades pel projecte d'expropiació de terrenys per a construcció d'estació de reemissió de televisió a Benicàssim.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/6320


Organisme emissor
:   Ajuntament de Benicàssim

Tipus de document
:   Anunci

Informació pública de l'alçament d'actes de pagament i ocupació de les finques afectades pel projecte d'expropiació de terrenys per a construcció d'estació de reemissió de televisió a Benicàssim. [2002/F6320]
  
Havent estat aprovat definitivament per la Comissió Territorial d'Urbanisme de Castelló, en sessió celebrada el dia 9 de maig de 2002, el projecte d'expropiació d'estació de reemissió de televisió a Benicàssim i considerant que, segons disposen els articles 203 del Reglament de Gestió Urbanística de 1978 i 38 de la Llei 6/1998, de 13 d'abril, sobre Règim del Sòl i Valoracions, la citada aprovació implica la declaració d'urgència de l'ocupació dels béns i drets afectats, i que el pagament o depòsit de l'import de la valoració establida per la citada comissió territorial produix els efectes disposats en l'article 52 de la Llei d'Expropiació Forçosa, sense perjuí que puguen seguir tramitant-se els recursos procedents respecte a la fixació del preu just.
  
Així, doncs, es convoca la persona interessada mitjançant edicte i notificació individualitzada, perquè el dia 22 de juliol de 2002, a les 10.00 hores, comparega a l'ajuntament (Secció d'Urbanisme) per a procedir a l'alçament de les actes de pagament i ocupació de la finca inclosa en la relació de propietaris i titulars de drets afectats pel projecte d'expropiació citat.
  
Propietaris afectats
  
Titulars:
  
- Benjamín Casañ Bernal, quant a una quarta part indivisa en ple domini amb caràcter privatiu.
  
- Rafael Casañ Bernal, quant a una quarta part indivisa en ple domini amb caràcter privatiu.
  
- Rosa Casañ Bernal, quant a una quarta part indivisa en ple domini amb caràcter privatiu.
  
- Joaquín Casañ Bernal, quant a una quarta part indivisa en ple domini amb caràcter privatiu.
  
Dades cadastrals (Benicàssim)
  
Referència cadastral: 5072305.
  
Superfície que cal expropiar: 58,86 m2.
  
El propietari afectat queda advertit que, si no compareix sense que intervinga causa justificada, s'entendrà que no accepta el pagament, per la qual cosa es procedirà a la seua consignació en la Caixa General de Depòsits.
  
L'acte tindrà lloc a partir de l'hora assenyalada, a l'ajuntament, sense perjuí de traslladar-se al terreny si així s'estimara convenient.
  
El propietari o titular afectat haurà d'assistir personalment o per mitjà de persona degudament autoritzada per poder suficient atorgat davant de notari per a actuar en el seu nom, i es pot fer acompanyar, a càrrec seu, del seu perit i un notari.
  
Només es procedirà a fer efectiu el pagament, que es consignarà en cas contrari, prèvia aportació de certificació registral al seu favor en la qual conste haver-se estés la nota de l'article 32 del Reglament Hipotecari o, si no n'hi ha, aporten els títols justificatius del seu dret, completats per certificacions negatives del Registre de la Propietat referides a la finca descrita en tals títols. Si existiren càrregues, caldrà que compareguen també els seus titulars.
  
Cosa que es notifica per a coneixement i efectes.